2025eko maiatzaren 9a
Eskubide Sozialetako, Ekonomia Sozialeko eta Enpleguko kontseilariaren erantzuna
Unión del Pueblo Navarro talde parlamentariori atxikitako foru parlamentari Raquel Garbayo Berdonces andreak 11-25/PES-00156 galdera egin zuen, idatziz erantzun zekion. Bada, Nafarroako Gobernuko Eskubide Sozialetako, Ekonomia Sozialeko eta Enpleguko kontseilaria naizen aldetik, honako hau jakinarazten dut egindako galdera-sortari erantzunez:
Bakarrik dauden zenbat adingabe hartuko ditu zehazki Nafarroak?
Zer baliabide ekonomiko eta giza baliabide eskainiko zaizkie?
Zer datu igorri dira ministeriora akordioa lortzeko?
Adingabeok non hartzea aurreikusi da?
Zer kostu du adingabe bakoitzaren harrerak eta nola finantzatuko da kostu hori?
Oraindik ez da ezagutzen autonomia-erkidego bakoitzak zenbat adingabe artatu beharko dituen. Iragan astelehenean, maiatzaren 5ean, Haurtzaroaren Konferentzia Sektoriala egin zen Madrilen. Ministerioak jakinarazi zuenez, eskatutako datuak martxoaren 31 baino lehen eman behar baziren ere, autonomia-erkidego batzuek ez dute egin. Hori dela eta, Haurtzaroaren Ministerioak beste komunikazio bat bidali zien eskatutako informazioa eman dezaten eta banaketa nola egin zehaztu ahal izan dadin. 
Sisteman artatutako gainontzeko haur eta nerabeei bezala, bakarrik dauden adingabeoi ere euren garapen integralerako behar dituzten bitarteko guztiak eskainiko zaizkie era indibidualizatuan, bakoitzaren beharrak aintzat hartuta.
Martxoaren 18ko 2/2025 Errege Lege Dekretuak jasotakoaren arabera ministerioari bidalitako datuei dagokienez, nabarmendu erantzunean ministerioari bidalitako dokumentua ere erantsi dudala.
Haur eta nerabeoi harrera egiteko asmoz, ditugun babeseko baliabideak areagotzea planifikatu dugu: Iruñerrian higiezin gehiago prestatuko ditugu lehen harrerako baliabide gisa erabiltzeko, egoitza-harrerako zerbitzu gehiago aurreikusi ditugu, Nafarroako beste eskualde batzuetan harrerako beste eredu batzuen proiektu pilotuak jorratuko ditugu eta gazteon autonomia lantzeko etxebizitzak prestatuko ditugu Nafarroan zehar. Familia-harrera bultzatzeko ere lanean ari gara.
Haur eta nerabeok artatzeak duen kostuari dagokionez, babeseko sisteman dauden gainontzeko haur eta nerabeak artatzeak duen kostu bera du, kostua bakoitzak dituen beharrek zehazten baitute. Haur edo nerabe bakoitza zer baliabidetan dagoen arabera (adingabeak behatzeko eta hartzeko zentroa, egoitza-harrera, autonomia lantzeko etxebizitza, baliabide irekia), inbertsioa ere aldatu egiten da. Finantzaketa bideei dagokienez, martxoaren 18ko 2/2025 Errege Lege Dekretuak hamaikagarren xedapen gehigarri bat ezartzen du, honako hau dioena laugarren puntuan: «Haurtzaroaren arloan eskumena duen ministerioari atxikitako funts bat sortu behar da autonomia-erkidegoei eta hiri autonomoei oso-osorik ordaintzeko beste autonomia-erkidego edo hiri autonomo batetik eramandako bakarrik dauden adingabe atzerritarrek eragindako gehiegizko okupazioak sortutako kostua. Gehiegizko okupazioa dagoela ulertuko da bakarrik dauden adingabe atzerritarrak hartzeko babes eta tutoretza sistemaren ohiko gaitasuna gainditzen denean 1. apartatuan zehaztutako baldintzen arabera, eta betiere sistemak duen harrerako plaza-kopuruak Estatuko 100.000 biztanleko batezbesteko plaza-kopurua gainditzen badu eta egoerak iraun bitartean». Aipatu finantzazioa eraginkor egiteko adierazleak zehaztu gabe daude oraindik ere.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2025eko maiatzaren 8an.

NAFARROAKO FORU KOMUNITATEKO BABES SISTEMAN ARTATUTAKO ADINGABEAK
Ezohiko migrazio-kontingentzien aurrean haurtzaroaren eta nerabezaroaren interes gorena bermatzeko urgentziazko neurriak onartzen dituen martxoaren 18ko 2/2025 Errege Lege Dekretuaren hamaikagarren xedapen gehigarriak ezarritakoarekin bat, Nafarroako Foru Komunitateak bertan artatutako bakarrik dauden adingabe atzerritar kopuruaren gaineko informazioa bidaltzen du, bai eta adingabeen harrerako plazen benetako okupazioaren gainekoa ere, adingabeak atzerritarrak izan edo ez.
1. Nafarroako Foru Komunitateko babes sisteman artatutako adingabeen eta gazteen kopuru totala.
Babes sistemak 807 pertsona artatzen ditu guztira; horietako 320 bakarrik dauden atzerritarrak dira, hau da, artatutako guztien % 39,65.

	
	Artatutako pertsonak guztira
 
	Artatutako atzerritarrak guztira
 

	Egoitza-harrera
	359
	163

	Familia-harrera
	253
	1

	Autonomia lantzeko prozesuak-Baliabide irekiak (18 urtetik gorakoak)
	195
	156

	GUZTIRA
	807
	320



	
	
	%

	Adingabe eta gazte migranteak
	320
	39,65


2. Nafarroako Foru Komunitateak artatutako adingabeen kopurua.
Nafarroako Foru Komunitateak artatutako adingabeak 612 dira 2025eko martxoaren 28an; horietatik 359 egoitza-harrerako plazetan daude.
	Baliabide mota
	2025/03/28

	Egoitza-harrera
	359

	Familia-harrera
	253

	GUZTIRA
	612


3. Nafarroako Foru Komunitateak artatutako bakarrik dauden adingabe atzerritarren kopurua.
Nafarroako Foru Komunitateak artatutako bakarrik dauden adingabe atzerritarrak 164 dira 2025eko martxoaren 28an.


	Baliabide mota
	2025/03/28

	Egoitza-harrera
	163

	Familia-harrera
	1

	GUZTIRA
	164


4. Egoitza-harrerako plazetan dauden bakarrik dauden adingabe atzerritarrak, plazotan dauden adingabeko guztien % 45,40 dira.
	
	Artatutako adingabeen kopurua

	Egoitza-harrerako baliabideetan artatutako adingabeen kopurua guztira
	359

	Egoitza-harrerako baliabideetan artatutako adingabe atzerritarren kopurua guztira
	163

	Artatutako adingabe atzerritarren ehunekoa kopuru totalarekiko
	% 45,40


5. Adingabeentzat egoitza-harrerako plazak Nafarroako Foru Komunitatean eta okupazio-ehunekoa.
Adingabeentzat egoitza-harrerako plazak 352 dira guztira Nafarroako Foru Komunitatean. Artatutako adingabeak 359 dira, eta, beraz, okupazio-ehunekoa % 102koa da.
	
	Toki-kopurua

	Adingabekoentzako plaza kopurua guztira
	352

	Artatutako adingabeak guztira
	359

	Artatutako adingabe atzerritarren kopurua guztira
	163

	Plazen okupazio-ehunekoa
	102 %



6. Babes sistemak artatutako 18 urtez gorako gazteak 195 dira; horietatik 98 autonomia lantzeko etxebizitzetan daude eta 97 bizitza independentera igarotzeko gizarte- eta hezkuntza-arloko programetan (baliabide irekiak).

	
	Guztira

	Autonomia lantzeko etxebizitzetan artatutako gazteak guztira
	98

	Baliabide irekietan abian jarritako programetan artatutako gazteak guztira
	97

	Artatutako gazteak guztira
	195


7. Babes sistemak artatutako 18 urtez gorako bakarrik dauden gazte atzerritarrak 156 dira; horietatik 82 autonomia lantzeko etxebizitzetan daude eta 74 baliabide irekietan. Artatutako gazteen % 80 dira atzerritarrak.

	
	Guztira
	Atzerritarren ehunekoa artatutako gazte guztiak aintzat hartuta

	Autonomia lantzeko etxebizitzetan artatutako gazte atzerritarrak guztira
	82
	% 83,67

	Baliabide irekietan abian jarritako programetan artatutako gazte atzerritarrak guztira
	74
	% 76,28

	Babes sistemak artatutako gazte atzerritarrak guztira
	156
	% 80


Iruñean, 2025eko martxoaren 29an.

